Klop gerus aan dié teaterdeur | Netwerk24
Klop gerus aan dié teaterdeur
Deur AJ Opperman 01 Februarie 2017 11:50
Zander de Beer in Portret.
DEURnis – teater met een speler teenoor een gehoorlid, is terug. Nou by ander en meer deure as vantevore. Altesame 12 solostukke word tydens dié fees aangebied.
DEURnis, aangebied deur Theatrerocket, duur van Woensdag tot 26 Februarie in die Sense-dagspa in Centurion.
Verlede jaar is vier solostukke in ’n huis in Capital Park, Pretoria, opgevoer.
Rudi Sadler en Johan van der Merwe is aan die stuur van Theatrerocket en volgens Sadler het die eienaar van die spa die gebruik van die spa gratis aangebied.
“Sy het na ons vorige speelvak kom kyk en dit geniet en sy weet ons is op soek na lokale. En in die spa is baie vertrekke en daar is baie stilhouplek. Die temas van die stukke het niks met die spa te doen nie.”
Van der Merwe sê daar is nie vooraf besluit oor ’n samebindende tema nie.
Ben Pienaar in Koud.
“Ons het dit nie beplan nie, maar die deurlopende tema spreek verlies aan – almal het hiermee te doen. Daar is stukke waar daar net beweging is of waar musiek baie belangrik is of waar multimedia ’n groot rol speel. Daar is hierdie keer stukke wat lig ook is, waar van die vorige stukke baie donker was.”
Daar is ook stukke in Engels.
“Dit was ’n bewustelike besluit om Engels ook te gebruik en stukke waar taal glad nie eens belangrik is nie,” sê Van der Merwe.
Die lengte is enigiets tussen 15 en 25 minute, sê hy.
Van die nege nuwe stukke is agt die afgelope drie maande geskep, terwyl een van die stukke wel met die vorige speelvak al bestaan het, maar toe nie opgevoer is nie.
Melinda Brink in Broei.
Verskillende teksskrywers is by die projek betrokke.
Drie van die vier stukke wat verlede jaar opgevoer is, is nou weer op die planke: Koud, Nat en Bloos.
Die vierde se stuk se speler speel nou in een van DEURnis se ander stukke.
Van der Merwe sê hulle wil graag die projek na Johannesburg en Kaapstad neem en by ’n kunstefees laat opvoer. Wins is nie die hoofdoel nie, eerder die bevordering van teater en kuns.
Drie stukke per aand word opgevoer.
“Die betrokke drie vorm dan saam ’n combo,” sê Sadler. “Die groepering is vas en mense kan op die besprekingsblad gaan kyk watter drie loop saam.”
Daar is twee vertoontye (met drie stukke) per aand, een om 19:00 en een om 20:30.
Kaartjies kos R200 vir drie solostukke ná mekaar.
Besoek deurnis.yapsody.com of besoek facebook.com/DEURnis/ om te bespreek.
Die adres is Baardweg 189, Raslouw, Centurion, Pretoria.
Die ses stukke wat in week 1 en 3 (1 tot 5 Februarie en 15 tot 19 Februarie) opgevoer word, is:
Met Jannes Erasmus
Regie en teks: Jannes Erasmus
Met Stephanie Gericke
Teks: Henque Heymans
Regie: Aneshree Paul
Met Zander de Beer
Teks en regie: Henque Heymans
Met Ben Pienaar
Met Aneshree Paul
Teks: Aneshree Paul
Regie: Stephanie Gericke
Met Tiaan Slabbert
Teks: Braam van der Vyver
Regie: Johan van der Merwe en Ben Pienaar
Die ses stukke wat in week 2 en 4 (8 tot 12 Februarie en 22 tot 26 Februarie) opgevoer word, is:
* Toets / Test
Met Roche van Blerk (Afrikaans) en Renos Spanoudes (Engels) – hulle wissel mekaar af
Teks: Johann Smith (Afrikaans) / Renos Spanoudes, gebasseer op die teks van Johann Smith (Engels)
Regie: Johann Smith (Afrikaans) / Renos Spanoudes (Engels)
Met Melinda Brink / Juanita de Villiers Velts – hulle wissel mekaar af
Teks: Corné Joubert
Regie: Shareen Swart
Met Adriaan de Clercq
Teks en regie: Johann Smith
Met Mdu Nhlapo
Teks en regie: Mdu Nhlapo
Met Dewald van der Merwe
Teks: Dewald van der Merwe en Aneshree Paul
Regie: Carla Classen
Met Barend Myburg